Приложение № 2 към чл. 6 от Наредбата за ОВОС

**Информация за преценяване на необходимостта от ОВОС**

**I. Информация за контакт с възложителя:**

1. „ДОМО ДЕВЕЛОПМЕНТ” ООД

II. Резюме на инвестиционното предложение:

**1. Характеристики на инвестиционното предложение:**

**а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;**

Инвестиционното предложение се отнася до жилищно застрояване – ниско по височина, разположено в различни по големина урегулирани поземлени имота и е в съответствие с изменение на Общ устройствен план на община Пловдив, одобрен с Решение №521, взето с Протокол №22 от 24.11.2023г. на общински съвет-Пловдив. Настоящата процедура се провежда във връзка с промяна на предназначението на земята. Инвестиционното предложение попада в обхвата на т.10, буква „б” от приложение №2 от ЗООС-„за урбанизирано развитие, вкл. строителство на търговски центрове и паркинги”, поради което, подлежи на преценяване на необходимостта от извършване на ОВОС / чл.93, ал.1, т.1 от ЗООС/. Общата площ, на която ще се реализира инвестиционното предложение е 54510 кв.м и представлява поземлен имот с идентификатор 56784.273.3 по КК и КР на гр. Пловдив местност „Прослав” община Пловдив. Координатите на чупките на имотите са дадени към скицата, издадени от СГКК-Пловдив, в координатна система ККС2005. Имотът е в непосредствена връзка с улица „Просвета” по регулационния план на кв. Прослав гр. Пловдив, откъдето се осъществява и транспортния достъп. За новопредвиденото жилищно застрояване – индивидуално, редово, комплексно, се предвижда обслужваща улична мрежа. Присъединяването към електроразпределителната мрежа ще се осъществи съгласно становище на „Електроразпределение Юг” ЕАД №11214/15.02.2023г. Осигуряване на водоснабдяване и канализация ще се предвиди съгласно писмо №33599/01.02.2023г. на „Водоснабдяване и канализация” ЕООД гр. Пловдив.

Имотите, предмет на инвестиционното предложение, не попадат в границите на защитени зони от мрежата „НАТУРА 2000” и защитени територии по смисъла на чл.5 от Закона за защитените територии.

**б) взаимовръзка и кумулиране с други съществуващи и/или одобрени инвестиционни предложения;**

Няма взаимовръзка с други съществуващи и/или одобрени инвестиционни предложения.

**в) използване на природни ресурси по време на строителството и експлоатацията на земните недра, почвите, водите и на биологичното разнообразие;**

Инвестиционното предложение не предвижда добиване на природни ресурси. Всички строителни материали ще се доставят в готов вид от строителната фирма.

Основните суровини и строителни материали, които ще се употребяват по време на строителството, са следните:

* Инертни материали – пясък, чакъл, баластра
* Бетонови и варови разтвори, мазилки, готови смеси
* Дървен материал
* Арматурно желязо
* Обицовъчни материали, каменни настилки
* Изолационни материали

По време на строителството и експлоатацията, водата за питейно-битови нужди ще се осигурява от уличен водопровод ЕФ100 по ул. Просвета съгласно Писмо №33599/ 01.02.2023г. на „ВиК” ЕООД.

**г) генериране на отпадъци - видове, количества и начин на третиране, и отпадъчни води;**

По време на строителството:

17 05 04 – почви

17 05 06 – изкопна маса

17 02 01, 17 02 02, 17 02 03 – дървен материал, стъкло, пластмаса

Отпадъците, които ще се генерират по време на строителството, не изискват специално разрешително, предвид състава и количеството им. Част от изкопните маси ще бъдат използвани за благоустрояване на терена. Останалите отпадъци ще бъдат депонирани на , определено от общината, място.

По време на експлоатацията – отпадните /битово-фекални / води ще се отвеждат в канализационната мрежа по ул. Просвета съгласно Писмо №33599/ 01.02.2023г. на „ВиК” ЕООД.

По време на експлоатацията на жилищните сгради не се очакват вредни отпадъци, които да изискват специален режим на третиране.

**д) замърсяване и вредно въздействие; дискомфорт на околната среда;**

Инвестиционното предложение предвижда жилищно застрояване, с височина до 10м, което не предполага замърсяване на почвите, водите и атмосферния въздух в района, както по време на строителството, така и по време на експлоатацията. При изграждане и експлоатация на инвестиционното предложение няма да бъдат създадени условия за замърсяване на околната среда и дискомфорт за хората, животинските и растителни видове. Характерът на предложението не предполага използване на вредни вещества, както и генериране на значителни количества вредни отпадъци и вредни емисии, които да доведат до негативни влияния на околната среда и здравето на човека. Не се очаква, шумът по време на строителството и експлоатацията, да окаже отрицателно въздействие върху съседните имоти.

**е) риск от големи аварии и/или бедствия, които са свързани с инвестиционното предложение;**

По време на строителството, за намаляване на риска при извършване на СМР, е необходимо да се спазват правилата на Наредба №2/2004г за минимални изисквания за спазване на здравословни и безопасни условия на труд при извършване на СМР.

По време на експлоатацията, предвид характера на предложението, не се очакват рискови аварии и бедствия.

**ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.**

Реализирането на инвестиционното предложение няма да доведе до неблагоприятно въздействие върху населението в района, както и в непосредствено контактните територии – не се очаква отрицателно въздействие върху околната среда, тъй като няма да се отделят емисии на замърсители на атмосферния въздух.

Риск за човешкото здраве поради неблагоприятно въздействие върху факторите на жизнената среда, по смисъла на §1, т.12 от ДР на Закона за здравето, предвид характера на инвестиционното предложение, не се очаква.

**2. Местоположение на площадката, включително необходима площ за временни дейности по време на строителството.**

Общата площ, на която ще се реализира инвестиционното предложение е 54510 кв.м и представлява поземлен имот с идентификатор 56784.273.3 по КР на гр. Пловдив местност „Прослав” община Пловдив.

Площадката е в непосредствена близост с ул. Просвета по регулационния план на кв. Прослав община Пловдив.

Всички дейности по време на строителството ще се извършват в границите на площадката, предмет на инвестиционното предложение.

**3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.**

Инвестиционното предложение предвижда изграждане на редови къщи, еднофамилни и многофамилни жилищни сгради, което не предполага замърсяване на почвите, водите и атмосферния въздух в района, както по време на строителството, така и по време на експлоатацията.

**4. Схема на нова или промяна на съществуваща пътна инфраструктура.**

Не се предвижда промяна на съществуващата пътна инфраструктура, ще бъде оформен вход/ изход от нея, съгласуван с КАТ. В зоната на площадката се предвижда обслужваща улична мрежа, за транспортен достъп до всяка жилищна сграда.

**5. Програма за дейностите, включително за строителство, експлоатация и фазите на закриване, възстановяване и последващо използване.**

Инвестиционните проекти ще съдържат подробни решения по всички специалности, вкл. План за безопасност и здраве и Управление на отпадъците.

Строителството, като организация ще се осъществява само в границите на имота, в които ще се реализира ИП, без да се засягат съседни имоти, като същото ще се извършва съгласно ПБЗ.

Спазването на изискванията на Наредба №2 за минимални изисквания за ЗБТУ, е условие за предотвратяване на аварии по време на строителството.

**6. Предлагани методи за строителство.**

Реализацията на инвестиционното предложение ще се извършва по утвърдени методи за този вид сгради, с традиционна строителна техника и технология, които осигуряват качество, както на строителния процес, така и по време на експлоатацията.

Строителните работи – изкопи, монолитни стоманобетонни конструкции, зидарии, мазилки, обратни насипи, благоустрояване и др., ще се извършват от компетентни лица, под ръководството на правоспособни технически лица – проектанти, строителен надзор.

**7. Доказване на необходимостта от инвестиционното предложение.**

Инвестиционното предложение – жилищно застрояване - е свързано със създаване на възможност за друг комфорт на обитаване и е съобразено с предвижданията на изменение на Общ устройствен план на община Пловдив, одобрен с Решение №521, взето с Протокол №22 от 24.11.2023г. на общински съвет-Пловдив.

Ситуирането на сградите ще бъде осъществено при най-благоприятни условия, без да се нарушава околната среда.

**8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.**

Инвестиционното предложение включва изграждане на индивидуални жилищни сгради, разположени в самостоятелни УПИ, редови къщи, както и многофамилни жилищни сгради с устройствени показатели, в съответствие с изменение на ОУП-Пловдив, за зона „Жм1: височина – до 7м, плътност на застрояване – до 60%, интензивност на застрояване – до 1,2, процент на озеленяване – над 40%.

Площадката е в непосредствена близост със съществуващата ул. Просвета по регулационния план на кв. Прослав гр. Пловдив. Контактните на имота територии, по ОУП са предвидени също за жилищно застрояване.

Имотите, предмет на инвестиционното предложение, не попадат в границите на защитени зони от „НАТУРА 2000” и защитени територии по смисъла на чл.5 от Закона за защитените територии, не се намират в близост до защитени зони за опазване на природните местообитания и на дивата флора и фауна, включени в списъка от защитени зони, приет от МС с Решение №661/2007г.

**9. Съществуващо земеползване по границите на площадката или трасето на инвестиционното предложение.**

Съществуващото земеползване по границите на площадката на инвестиционното предложение е, както следва:

на север: ПИ 56784.273.29 – нива и ПИ 56784.273.30– нива;

на изток: ПИ 56784.273.237 – със сменено предназначение на земята, УПИ I-273.230,жилищно строителство /ПИ 56784.273.230/, УПИ III-34,жилищно строителство /ПИ 56784.273.86/ ;

на юг: ул. Просвета – по регулация, УПИ VII /ПИ 56784.275.49/;

на запад УПИ VI /ПИ 56784.275.46, УПИ ІІІ /ПИ 56784.275.29/, УПИ VІ /ПИ 56784.275.58/, ПИ 56784.275.26 –нива, ПИ 56784.275.185-нива;

**10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

Територията на инвестиционното предложение, както и контактната такава, не са установени като чувствителни зони, за които се изисква спазване на определени нормативи или налагане на ограничения.

На площадката и в близост до нея:

* - няма обекти, които са важни или чувствителни от екологична гледна точка;
* - няма защитени зони, които се обитават от защитени видове на флората и фауната;
* - няма местности с историческо или културно значение, които могат да бъдат засегнати от инвестиционното предложение;
* - няма санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди;
* - няма опасност от наводнения, земетресения, ерозия, неблагоприятни климатични условия, които биха влошили околната среда в резултат на инвестиционното предложение.
* - няма защитени зони от „НАТУРА 2000” и защитени територии по смисъла на чл.5 от Закона за защитените територии,

**11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).**

Други дейности, свързани с инвестиционното предложение /жилищно застрояване/, са:

- пренасяне на ел.енергия за електроснабдяване на жилищните сгради – съгласно становище на ЕВН

- нови водопроводни и канализационни съоръжения - съгласно становище на „В и К” ЕООД

**12. Необходимост от други разрешителни, свързани с инвестиционното предложение.**

За реализиране на инвестиционното предложение е необходимо:

* Завършване на процедурата по промяна на предназначението на земята
* Одобряване на инвестиционни проекти и издаване на Разрешение за строеж съгласно изискванията на ЗУТ
* Трасиране и издаване на Протокол за строителна линия и ниво
* След завършване на строителството – издаване на удостоверение за ползване

**III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:**

Инвестиционното предложение включва изграждане на жилищно застрояване и се провежда процедура във връзка с промяна на предназначението на земята.

Общата площ, на която ще се реализира инвестиционното предложение е 54510 кв.м и представлява поземлен имот с идентификатор 56784.273.3 по КК и КР на гр. Пловдив местност „Прослав” община Пловдив. Кооринатите на чупките на имотите са дадени към скицата, издадена от СГКК-Пловдив, в координатна система ККС2005. Имотът е в непосредствена връзка с ул. Просвета. Присъединяването към електроразпределителната мрежа ще се осъществи съгласно становище на „Електроразпределение Юг” ЕАД №11214/15.02.2023г. Осигуряването на водоснабдяване и канализация на площадката, предмет на инвестиционното предложение, ще ке осъществи съгласно Становище на „ВиК” ЕООД гр. Пловдив №33599/ 01.02.2023г.

Имотите, предмет на инвестиционното предложение, не попадат в границите на защитени зони от „НАТУРА 2000” и защитени територии по смисъла на чл.5 от Закона за защитените територии.

Допълнителните дейности по време на строителството ще бъдат извършвани върху територията на площадката, без да се засягат съседни имоти.

**1. съществуващо и одобрено земеползване;**

Имотът, предмет на предложението, е нива, съседните имоти са ниви, транспортна комуникация и УПИ /имоти със сменено предназначение на земята/

**2. мочурища, крайречни области, речни устия;**

Няма мочурища, крайречни области и речни устия

**3. крайбрежни зони и морска околна среда;**

Не попада в крайбрежни зони и морска околна среда

**4. планински и горски райони;**

Не попада в горски райони

**5. защитени със закон територии;**

Няма защитени със закон територии

**6. засегнати елементи от Националната екологична мрежа;**

Не попадат в границите на защитени зони от „НАТУРА 2000” и защитени територии по смисъла на чл.5 от Закона за защитените територии.

**7. ландшафт и обекти с историческа, културна или археологическа стойност;**

Няма обекти с историческа, културна или археологическа стойност

**8. територии и/или зони и обекти със специфичен** **санитарен статут или подлежащи на здравна защита.**

Не попада в зони със специфичен санитарен статут или такива, подлежащи на здравна защита

**IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:**

1. **Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.**

Инвестиционното предложение, както по време на строителството, така и по време на експлоатацията, няма да окаже отрицателно въздействие върху населението на най- близкото населено място – кв. Прослав гр. Пловдив и землището му.

По време на строителството, за намаляване на риска при извършване на СМР, е необходимо да се спазват правилата на Наредба №2/2004г за минимални изисквания за спазване на здравословни и безопасни условия на труд при извършване на СМР. Въздействията по време на строителство, предизвикани от естеството на работата – шум, прах и др., са в рамките на работния ден.

Дейността „обитаване” няма да оказва отрицателно въздействие върху качеството на атмосферния въздух, тъй като не се очаква отделяне на емисии на замърсители или вредни вещества, както и неприятни миризми.

Характерът на инвестиционното предложение не е свързан с промяна на състава, вида и характеристиките на земните ядра и ландшафта.

1. **Въздействие върху елементи от Националната екологична мрежа, включително на разположените в близост до инвестиционното предложение.**

* Имотите, предмет на инвестиционното предложение, не попадат в границите на защитени зони от „НАТУРА 2000” и защитени територии по смисъла на чл.5 от Закона за защитените територии.
* В зоната на площадката и контактната територия няма обекти, които са важни или чувствителни от екологична гледна точка, няма защитени зони, които се обитават от защитени видове на флората и фауната, няма местности с историческо или културно значение, които могат да бъдат засегнати от инвестиционното предложение.

**3. Очакваните последици, произтичащи от уязвимостта на инвестиционното предложение от риск от големи аварии и/или бедствия.**

Инвестиционното предложение не предполага риск от големи аварии и бедствия, поне не повече от всяка жилищна сграда.

По време на строителството, за намаляване на риска при извършване на СМР, е необходимо да се спазват правилата на Наредба №2/2004г за минимални изисквания за спазване на здравословни и безопасни условия на труд при извършване на СМР.

**4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).**

Вид на въздействието:

- пряко, краткотрайно – по време на строителството

-непряко-по време на експлоатацията

Не се очаква отрицателно въздействие върху околната среда

**5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).**

Въздействието е с малък териториален обхват – площадката, предмет на процедурата по промяна на предназначението на земята - собственост на Възложителя. То има изключително локален характер, с възможност за възстановяване.

**6. Вероятност, интензивност, комплексност на въздействието.**

Вероятността от поява на въздействие по време на експлоатация е в зависимост от предприетите индивидуални мерки на всеки бъдещ обитател.

**7. Очакваното настъпване, продължителността, честотата и обратимостта на въздействието.**

Продължителността на въздействието зависи най-вече от времетраенето на строителството на инвестиционното предложение.

**8. Комбинирането с въздействия на други съществуващи и/или одобрени инвестиционни предложения.**

Инвестиционното предложение на тази площадка няма връзка с други планове и програми.

Комбиниране с въздействия на други съществуващи и/или одобрени инвестиционни предложения не се очаква.

**9. Възможността за ефективно намаляване на въздействията.**

Ефективно намаляване на въздействията е възможно при спазване на :

- одобрен Проект за безопасност и здраве;

- одобрен Проект за управление на отпадъците;

- реален контрол по време на изпълнение на СМР;

- ограничаване на СМР в границите на площадката

**10. Трансграничен характер на въздействието.**

Реализацията на инвестиционното предложение няма трансграничен характер на въздействието.

**11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.**

При изготвяне на инвестиционните проекти ще бъдат предвидени подробно мероприятия, които да сведат до минимум отрицателните въздействия върху околната среда и човешкото здраве. Някои от мерките към ИП са::

- обезопасяване на изкопни работи- укрепване, поставяне на парапети и др.

- в случай на запрашване – оросяване на площадката;

- събиране на отпадъците по време на строителството и своевременното им извозване от площадката;

- съгласно План за управление на отпадъците, по време на строителния процес да се осигури разделното им събиране;

- да се съгласува с общинската администрация мястото и маршрута за депониране на строителните отпадъци;

-опазване на , прилежащите на площадката, територии от замърсяване

- да се изготви проект по благоустрояване и озеленяване на територията на инвестиционното предложение

**V. Обществен интерес към инвестиционното предложение.**

Засегнатото население е уведомено чрез публикация в местен вестник „Марица”, бр.21 от 23.01.2023г. /приложено копие/ - не са постъпили възражения.

Във връзка с инвестиционното намерение на Възложителя, в община Пловдив е внесено предложение за ПУП-План за регулация и застрояване, в резултат на което, е издадено Решение №559, взето с Протокол №23 от 08.12.2022г. на общински съвет-Пловдив. Решението е влязло в сила на 30.12.2022г.

**Информация относно таксата**: Съгласно Тарифата за таксите, които се събират в системата на МОСВ / ПМС №136, ДВ 39 от 2011г., изм. ДВ бр.5 от 2016г./ , прилагаме платежно нареждане от .07.2023г. за превода на таксата в полза на РИОСВ-Пловдив. /приложено копие/